cyanic-selkie/wikianc huggingface dataset:
Vikingene i Dublin
Kildemateriale
Tekstene viser at vikingene hadde politisk innflytelse, på samme måte som andre ledere i Irland. Videre viser de at vikingene og irene inngikk allianser og samarbeidet der dette var politisk tjenelig. De viser også at det var flere grupperinger av vikinger som opererte i Irland, men at Ivarætten var den mest prominente av disse.
Det samtidige kildematerialet knyttet til vikingenes aktiviteter på De britiske øyer er nedtegnet av irer og angelsaksere, og det absolutt bredeste datagrunnlag er irsk. En grunn til dette er den forholdsmessig større gruppen skrivekyndige/lærde i Irland sammenlignet med for eksempel England. Vikingene hadde ingen tradisjon for skriftlig dokumentasjon, slik at det bevarte materialet er preget av at betraktningene er belyst fra en side; den til de som blir angrepet og kolonisert. Generelt er nedtegnelsene preget av å være korte og faktaorienterte og de språklige virkemidlene nøkterne. I store slag tallfestes antall falne, men forskerne heller til at tallene ikke skal tas bokstavelig, men som en indikasjon på omfang. Kildene viser at irske konger, biskoper og adelsmenn er aktive i slag, og de som faller blir gjerne hedret gjennom å navngis.
Liste over Tsjuvasjias overhoder
Under følger en liste over Tsjuvasjias overhoder. Navnene er transkribert fra russisk.
Den tsjuvasjiske autonome oblast 1920 – 1925 / Den tsjuvasjiske autonome sosialistiske sovjetrepublikk 1925 – 1990 / Den tsjuvasjiske sosialistiske sovjetrepublikk 1990 – 1992 / Republikken Tsjuvasjia 1992 –
Marcus Livius Salinator
Livius ble valgt til konsul sammen med Lucius Aemilius Paullus kort tid før den andre illyriske krig i 219 f.Kr. Etter å ha ledet en vellykket kampanje mot Illyria ble han anklaget for onde gjerninger rundt et krigsbytte fra et oppdrag til Karthago, og da han returnerte til Roma ble han ført for retten og funnet skyldig.
Etter at han ble fjernet som konsul, trakk han seg bort fra det offentlige liv. Han returnerte til Roma flere år senere og i 207 ble han valgt til konsul (angivelig mot hans ønske) med Gaius Claudius Nero. Livius ankom Narnia (Narni) og forsøkte å blokkere fremrykningen til den karthagenske armé som forsøkte en nordlig invasjon av Den italienske halvøy. Han møtte karthagerne nær Fanum (Fano) våren 207 f.Kr. Livius var forsterket av sin kollega Nero og ledet arméen som beseiret karthagerne ved Metaurus, drepte deres kommandant, Hannibals bror Hasdrubal.
Carl Magnus Neumann
Carl Magnus «Calle» Neumann (født 31. juli 1944) er en norsk jazzmusiker (saksofon), kjent fra en rekke innspillinger.
Marcus Livius Salinator
Etter den romerske seieren, returnerte Livius til Roma hvor han og Nero ble gitt en triumf i 206 f.Kr.. Livius ble prokonsul og forsvarte Etruria (Toscana og Umbria) fra 206 til 205 og senere Gallia Cisalpina i 204 til slutten av krigen.
Livius sin andre periode som konsul var preget av konstant krangling med Nero, hovedsakelig over en saltskatt (som gav ham kallenavnet Salinator som ble arvet av hans etterkommere, inkludert den romerske admiralen Gaius Livius Salinator). Perioden var også preget av hans vendetta mot de som var ansvarlige for rettssaken etter den illyriske kampanjen som fortsatte til han døde flere år etter.
Carl Magnus Neumann
Han var tidlig påaktet og fikk publikums pris ved NM i jazz på tidlig 1960-tall i en kvartett ledet av Oddvar Paulsen. Som saksist i Fred Nøddelunds oktett, bidrog hantil Norsk jazzforums serie på Munchmuseet i 1968, senere som leder for sitt eget «Newman and the New Men». Det er et ordspill på hans etternavn som er tysk for Nymann som de sier i Sverige, eller Newman på engelsk, da. Han spilte også i Osloband ledet av organisten Arild Wikstrøm og trompetisten Roy Hellvin. Han spilte i dansebandene Bent Sølves og Terje Fjærns orkester, samt gjorde innspillinger med Karin Krog, Terje Rypdal, Svein Finnerud, og ble en mektig populær solist som mottok Buddyprisen allerede i 1971, kun 25 år gammel.
Neumann ledet flere besetninger ved Kongsberg Jazzfestival, blant annet med Dizzy Gillespie. Han ble sentral på Club 7, og ble dedikert Ditlef Eckhoffs Carl Magnus Rides Again som ble plateutgitt i 1999. Med Christian Reim kvartett utkom Live at Moldejazz i 1976. Neumann spilte i Espen Ruds besetninger, som Kråbøl, og har turnert med folkemusikerne Nils Økland og Bjørnar Andresen i 1985.
Så var han på plate i 2009 med Vidar Johansen og i 2013 med Erik Wesseltoft.
Ma Su
Ma Su (født 190 i Yicheng i dagens Hubei i Kina, død 228) var en militærstrateg for Shu Han-riket i de tre rikers tid i det gamle Kina. Han var yngre bror av Ma Liang.
Komorene under VM i svømmesport 2011
Komorene deltok i VM i svømmesport 2011 i Shanghai i Kina fra 16. til 31. juli 2011. Nasjonen tok ingen medaljer i mesterskapet.
Ma Su
Ma Su hadde store talenter innen militær teori og ble beundret av kansleren av Shu Han, Zhuge Liang. Men han begikk en taktisk feil under slaget ved Jieting slik at Shu ble tilført et alvorlig nederlag av general Zhang He fra Cao Wei-riket.
Komorene under VM i svømmesport 2011
Svømming
Komorene var kvalifisert med 3 svømmere.
Alfred Lücker
Alfred Lücker (født 29. mars 1931 i Euskirchen, død 22. desember 2008 i Velbert) var en tysk landhockeyspiller som deltok i de olympiske leker 1952 i Helsingfors og 1956 i Melbourne. Lücker vant en olympisk bronsemedalje i landhockey under Sommer-OL 1956 i Melbourne. Han var med på det tyske laget som kom på tredjeplass i landhockeyturneringen bak India og Pakistan. Tyskland tapte semifinalen mot India med 0-1 men beseiret Storbritannia med 3-1 i bronsefinalen. Lücker spilte fem kamper i turneringen.
Kalsiumhomeostasen
Med kalsiumhomeostasen menes kroppens kalsiumbalanse, dvs hvordan kroppens kalsiumnivå blir regulert. Kalsium (her alltid ment som Ca2+) danner hydroksyapatitt (Ca5(PO4)3(OH)), som sammen med kollagene fibre er hovedbestanddelene i den ekstracellulære matriksen (det utenfor cellene) i benvev. Kalsium er også nødvendig for normal muskelkontraksjon. Kalsiumkonsentrasjonen i (særlig) plasma (ekstracellulærvæsken) i kroppen er svært nøye regulert.
Med kost tilføres i størrelsesorden 500-1000 mg kalsium pr. dag av hvilket 20-50% suges opp i tarmen. Nettoabsorpsjonen er altså av størrelsesorden 200 mg. Absorpsjonsgraden reguleres i forhold til fysiologisk behov og mengde i kosten (samt at enkelte andre stoffer i maten kan påvirke, som at fytinsyre binder opp og hemmer opptaket av kalsium, jern og sink). Når organismen er i kalsiumbalanse skilles kalsium ut gjennom nyrene med en mengde omtrent tilsvarende nettoabsorpsjonen.
D-vitamin fra kost eller hud aktiveres i lever til 25-hydroksyvitamin D3 (kalsidiol – av enzymet vitamin D3 25-hydroksylase) som i nyre omdannes videre til kalsitriol (av 25-hydroksyvitamin D3 1-hydroksylase). 1,25-dihydroxyvitamin D3 øker opptak av kalsium fra tarmen (via økt syntese av transportproteiner), samt mobiliserer kalsium fra benvev (økt rekruttering/aktivitet av osteoklaster). PTH stimulerer bennedbrytning og frigjøring av kalsium, samt reopptak av kalsium fra nyrenes nefroner. PTH stimulerer også 1-hydroxylering i nyrene (omdannelsen av kalsidiol til kalsitriol). CT hemmer osteoklastaktiviteten i benvev og dermed mobilisering av kalsium til blodbanen. PTH-sekresjonen fra parathyroidea hemmes av kalsitriol og høyt serumkalsiumnivå.
Vitamin D3 i hud blir dannet fra kolesterol (via 7-dehydrokolesterol) under påvirkning av sollys (UVB-stråling; 290-315 nm). Det blir "lagret" i underhudsfettet i en del timer. Husk at det (i Norge) ikke er så ofte at sola står så høyt at noe særlig UVB-stråling kommer igjennom atmosfæren. (88% av verdens befolkning bor i områder hvor sollyset er kan bidra til produksjon av tilstrekkelige mengder vitamin D.) Ferdigdannet vitamin D3 brytes også ned under påvirkning av UVB-lys, så etter å ha vært i sola i 20-30 minutter vil det oppstå en likevekt, der like mye nydannes som det nedbrytes. Hvis man er utsatt for UVB-stråling over relativ lang tid vil det kunne bli så store mengder av nedbrytningsprodukter at det er giftig. Ultrafiolett stråling er også skadelig på mange andre måter, og – uten ordentlig beskyttelse – selv i relativt små doser også...
Hyperion (organisasjon)
Hyperion – Norsk Forbund for Fantastiske Fritidsinteresser (N4F) er en organisasjon som har til formål å fremme de fantastiske fritidsinteressene. Disse omfatter blant annet video-, brett-, kort- og rollespill, laiv, fabelprosa og datakultur. Organisasjonen er basert på et frivillig og ikke-kommersielt grunnlag, og er en partipolitisk og religiøst uavhengig interesseorganisasjon.
Hyperion arbeider med å aktivisere og engasjere medlemmene sine via arrangementer, kurs, foredrag og sosiale aktiviteter arrangert av medlemsforeningene og forbundet sentralt. De deler også ut drift- og prosjektstøtte til medlemforeningene.
Lü Ronghuan
Lü Ronghuan (tradisjonell kinesisk: 呂榮寰, forenklet kinesisk: 吕荣寰, pinyin: Lǚ Rónghuán, født 1890 i Fushan i provinsen Liaoning i Kina, død 1946 i Sibir i Sovjetunionen) var politiker i den tidlige Republikken Kina og senere i keiserdømmet Manchukuo der han innehadde en rekke kabinettposter.
Hyperion (organisasjon)
Historie
Hyperion ble stiftet 19. februar 2002 i RF-kjelleren på Blindern i Oslo etter initiativ fra Inge Carlén og Johannes H. Berg jr. Tilstede på stiftelsesmøtet var representanter fra foreningene The Shadow Project, Ares, theLAN og Oslo Magicforening. På slutten av året hadde Hyperion allerede 30 medlemsforeninger med totalt 2500 medlemmer, og opplevde sterk vekst de neste årene.
Formål
Hyperions formål er å skape en framtid der fantasi, kreativitet, spill og historiefortelling har en sentral plass i kulturliv og samfunn, og skal i forlengelsen av dette ivareta og videreutvikle den fantastiske kulturarven. Dette skal organisasjonen gjøre ved å være en landsomfattende organisasjon for barn og ungdom som engasjerer seg i og skaper arenaer for de fantastiske fritidsinteressene.
Lü Ronghuan
Liv og virke
Etter Mukdenhendelsen i 1931 ble Lü rekruttert av den japanske spionasjeleder oberst Kenji Doihara til å tjenestegjøre i Selvstyrets ledelsesstyre, for å utarbeide den fremtidige ledelsesstruktur for den nye staten Manchukuo. I august 1932 ble han formann for bystyret i Harbin, etter Bao Guancheng.
Hyperion (organisasjon)
Formål
Hyperion har selv definert de fantastiske fritidsinteressene i sine vedtekter:
Lü Ronghuan
Liv og virke
Fra juli 1933 til mai 1935 var Lü guvernør for Harbins spesielle byområde. Fra november 1934 til mai 1935 var han samtidig guvernør for provinsen Binjiang. I mars 1935 ble Lü minister for sivile anliggender i Keiserdømmet Manchukuo, en post han innehadde til mai 1937. Fra mai-juli 1937 var han foretaksminister, frem til den posten ble sammenslått med ministeriet for indistrien. Han fortsatte som industriminister fra juli 1937 til mai 1940. Han gikk deretter tilbake til sin gamle stilling som minister for sivile anliggender fra mai 1940 til januar 1941. I januar 1941 ble han spesialutsending til Kinas reorganiserte nasjonale regjering, og forble i Nanjing til 1944. Etter hans tilbakekomst til Hsinking gjorde han tjeneste i utenriksdministeriet som spesialutsending. Han trakk seg tilbake fra offentlig tjeneste i 1945.
Etter den sovjetinske invasjon av Mandsjuria forsøkte Lü å organisere en sivilforsvarskomité for å bevare den sivile orden, men ble tatt til fange av den sovjetiske røde arme og holdt i varetekt i Sibir. Hsn døde av sykdom i fengsel der i en alder av 57 år.
Hyperion (organisasjon)
Motto
Hyperions motto er Per imaginationem in futurum (gjennom fantasien inn i framtiden).
Organisasjon
Hyperion hadde i 2013 ca 16,000 medlemmer. Disse medlemmene er fordelt på fire aktive regionslag og 130 aktive medlemsforeninger. I motsetning til mange ungdomsorganisasjoner har Hyperion hatt jevn vekst i medlemstall de siste ti årene.
Mona
Mona er et kvinnenavn med mange mulige opphav. Det kan være:
Mona har navnedag 4. mai i Norge og Sverige og på Færøyene, og 15. juni i Finland.
Kjente personer med navnet
Personene i listen er ordnet kronologisk etter fødselsår
Kirwanveggen
Kirwanveggen er en fjellrekke i Dronning Maud Land, beliggende mellom Amundsenisen i sør og Ritscherflya og Pencksøkket i nordlige del av Maudheimvidda. Kirwanveggen strekker seg om lag 150 kilometer fra nordøst til sørvest og består av en rekke klipper og markante tinder, spekket med isbreer og bratte ishellinger.
Den nordlige enden av fjellrekken, Neumayerskarvet, ble flyfotografert av den tyske antarktisekspedisjonen 1938–39, men kartene som ble produsert på bakgrunn av disse gjenga ikke fjellkjeden korrekt. Kirwanveggen ble kartlagt av norske kartografer basert på undersøkelser og flyfotografering under den norske antarktisekspedisjonen 1956–60 og oppkalt etter Laurence P. Kirwan, direktør i Royal Geographical Society.
Degerby
Degerby er en tidligere kommune i landskapet Nyland i Finland. Kommunen hadde innbyggere i 1938. Befolkningen var i hovedsak svensktalende.
Robert Thalmann
Robert Thalmann (født 1. februar 1949, død 23. mai 2017) var en sveitsisk syklist.
Han deltok i Sommer-OL 1976, hvor han ikke fullførte.
Eberhard Ferstl
Eberhard Ferstl (født 16. januar 1933 i München. død 8. oktober 2019) var en tysk landhockeyspiller som deltok i de olympiske leker 1952 i Helsingfors og 1956 i Melbourne. Ferstl vant en olympisk bronsemedalje i landhockey under Sommer-OL 1956 i Melbourne. Han var med på det tyske laget som kom på tredjeplass i landhockeyturneringen bak India og Pakistan. Tyskland tapte semifinalen mot India med 0-1 men beseiret Storbritannia med 3-1 i bronsefinalen. Ferstl spilte fem kamper i turneringen.
Degerby
Museet Degerby Igor fra 1997 viser den sovjetiske marinebasens historie.
Hyperion (organisasjon)
Organisasjon
Organisasjonens øverste organ er Landstinget som blir avholdt hvert år innen utgangen av oktober måned. Ved dette landsmøtet velges det et arbeidsutvalg, et sentralstyre, valg- og desisjonskomité, samt generalsekretær og revisor. Valgperioden følger kalenderåret. Medlemsforeningene er også representert i et representantskap som tar for seg beslutninger mellom hvert landsting.
Det er sentralstyret som iverksetter vedtakene som blir fattet, men det er arbeidsutvalget og sekretariatet, generalsekretæren og fire ansatte, som utgjør den daglige driften.
Aktivitet
Hyperion har svært allsidige aktiviteter, men har som prinsipp at det er lokallagene selv som organiserer den aktiviteten de ønsker. Som paraplyorganisasjon støtter Hyperion heller foreningene med den hjelpen de har behov for, gjennom kurs og skoleringer, nettverksbygging innad i miljøet og driftstøtteutdeling.
Noen prosjekter og aktiviteter som kan nevnes er Hypercamp, Fantasifestivalen, Game Development Camp, kurs og konferanser, samt deltakelse på medlemsforeningenes egne arrangementer. I tillegg har Hyperion en egen lederskolering og nettverk for jenter som organiserer innenfor fantastiske fritidsinteresser kalt Heltinneprosjektet.
Hypercamp
Hyperion har siden 2009 arrangert en sommerleir som sentrerer seg rundt de fantastiske fritidsinteressene. Hypercamp tilbyr blant annet kurs i laiv, kostyme, rollespill, e-sport og miniatyrspill. Deltakerne lærer også om å drive forening og organisasjon.
Politisk arbeid
Som paraplyorganisasjon jobber Hyperion for bedre rammevilkår for medlemsforeningene sine og å være et støtteapparat for dem i møte med lokale myndigheter. I tillegg fremmer Hyperion de fantastiske fritidsinteressene i samfunnet for øvrig. Av gjennomslag kan man nevne arbeidet sammen med KANDU for å sørge for at datatreff ble definert som kulturarrangementer og derfor fritatt fra merverdiavgift fra billettsalget.
Internasjonalt engasjement
Alle medlemsforeninger kan søke reisestøtte for å reise til et annet land hvor det avholdes et arrangement som faller inn under de fantastiske fritidsinteressene. I tillegg har Hyperion selv god kontakt med søsterorganisasjonene i Sverige og Danmark, henholdsvis Sverok og Bifrost, samt vært medlem av den nordiske organisasjonen Imagine.
Pegasus
Magasinet Pegasus er et tidsskrift som blir utgitt av Hyperion og tar for seg fantastiske fritidsinteresser. Det er nedfelt som et medlemsblad i styringsdokumentene til Hyperion, men er gratis å abonnere på for alle, samt tilgjengelig på nett. Ansvarlig redaktør er Hyperions leder, men arbeidet ledes av en egen redaktør. Magasinet har et opplag på 15,000 og kommer ut to til fire ganger i året. Det er medlem av Norsk Tidsskriftforening. Pegasus ble startet i 2006.
Fjellværøyforbindelsen
Fjellværøyforbindelsen er en 6,7 km vegstrekning på fylkesvei 714 fra Ansnes på Hitra til Mastad på Fjellværøya i Hitra kommune i Trøndelag.
Prosjektet er en del av Fastlandsforbindelsen Hitra–Frøya og ble åpnet 10. juli 1992. De to andre prosjektene i fastlandsforbindelsen er Hitratunnelen åpnet (8. desember 1994) og Frøyatunnelen (åpnet 23. juni 2000).
Vegstrekningen går over en rekke små øyer og fyllinger over opptil 40 m vanndyp. To parseller består av to bruer, Krabbsundet bru og Mastadsvabrua. Krabbsundet bru er en 310 meter fritt frambygg-bru med et midtspenn på 150 meter. Mastadsvabrua er en 153 meter lang 5-spenns bjelkebru.
Anleggsstart for Fjellværøyforbindelsen var 25. august 1990. Prosjektet hadde en samlet kostnad på 106 millioner kroner. Da forbindelsen ble åpnet skjedde det tre måneder før prosjektert og 28 millioner kroner under budsjett.
Det lokale engasjementet for forbindelsen, særlig på Fjellværøya, var svært stor. Ved åpningsseremonien møtte det fram 2000 mennesker. På Fjellværøya startet prosjektet alt 1. januar 1985 ved etableringen av AS Fjellværøybrua som 23. oktober samme år startet bygging av en 1 km lang tilførselsvei finansiert av aksjekapital og offentlige tilskudd. Veistubben gikk lenge under navnet «Håpets vei», ettersom verken Stortinget eller andre myndigheter på dette tidspunkt hadde gjort vedtak for å få gjennomført fastlandsforbindelsen, et vedtak som først kom fem år senere.
En egen upolitisk liste ble etablert for å få fart på den lokale politiske beslutningsprosessen, samt å prioritere Fjellværøyforbindelsen foran Hitratunnelen. Lista fikk inn tre representanter i Hitra kommunestyre ved valget i 1983 og avgjorde med dette ordførervalget, og sikret de lokale politiske beslutningene for prosjektet. Fire år etter fikk lista inn to representanter, men da var de politiske målsetningene nådd og lista la seg selv ned før valget i 1991.
Bedre økonomi i bompengeselskapet grunnet økt trafikk, gjorde at bompengeinnkrevingen ble avviklet 20. februar 2010.
Clinton Hill
Clinton Hill (født 19. april 1980) er en australsk friidrettsutøver.
Han representerte Australia under Sommer-OL 2004, hvor han tok sølv på 4 × 400 meter stafett.
Ma Liang
Ma Liang (kinesisk: 馬良, født 187 i Yicheng i Kina, død 222) var rådgiver til Liu Bei, den første keiser av Shu Han.
Han sluttet seg til Liu Bei da han inntok byen Xinye. I Liu Beis tjeneste ble han venn med ministeren Zhuge Liang. Etter at Liu Bei i 215 hadde erobret Shu, ble Ma Liang en av rådgiverne til den berømte generalen Guan Yu.
Likesom Zhuge Liang gikk også Ma Liang inn for gode forbindelser med Wu-dynastiet. Han ble sendt som ambassadør til Sun Quan og ble høyt skattet av ham. Etter at Liu Bei utropte seg selv til keiser i 221, ble Ma Liang palassoppsynsmann. Han deltok det påfølgende år i et felttog mot Wu. Han falt så i slaget ved Yiling.
Bradwell Abbey
Bradwell Abbey var et kloster i Bradwell Abbey i Milton Keynes i England. Det ble opprettet av Meinfelin av Wolverton for Benediktinerordenen omkring 1154. Klosteret ble oppløst i 1528, og bare mindre ruiner er bevart. Klosterets eiendom lå mellom Watling Street i vest, Loughton Brook i øst og Stacey Brook i nord. Ruinene ligger nå på Milton Keynes City Discovery Centres eiendom.
Bradwell var først et anneks til Luffield Priory i nærheten av Silverstone, og ble så selvstendig i 1189. Det er gjort funn av lokal keramikk fra det 12. århundre i ruinene.
I 1524 ble det bestemt at det skulle nedlegges, og klosteret ble gitt til kardinal Wolsey. Han fikk undersøkt bygningene i 1526, og fikk det formelt overdratt i 1528.
Referanser
Bradwell Abbey
Tore Sandvik (jurist)
Tore Sandvik (1931–1985) var en norsk jurist og professor ved Universitetet i Bergen.
Sandvik tok juridisk embetseksamen ved Universitetet i Oslo i 1956 og den juridiske doktorgrad på avhandlingen Entreprenørrisikoen i 1966. Han ble utnevnt til professor ved Norges Handelshøyskole i 1968 og professor i rettsvitenskap ved Universitetet i Bergen i 1972. Han publiserte en rekke arbeider innen entrepriserett, panterett og konkursrett. Han var meget brukt som foredragsholder og var også formann i Byggebransjens Faglige Juridiske Råd fra oppstarten i 1977 og til sin død.
Brenneriroa
Brenneriroa (også kjent som Løiten Brænderi) er et tettsted i Løten kommune i Innlandet. Tettstedet har innbyggere per 1. januar, og ligger langs riksvei 25 før Løten sentrum. Løten kirke ligger ved tettstedet. Det samme gjør Løiten Brænderi og Løiten Lys. På Løiten Brænderi går forestillingen En akevisitt, som er Norges mest spilte teaterforestilling med over 3 900 forestillinger per desember 2005.
Phil Edwards
Phil Edwards (født 3. september 1949, død 24. april 2017) var en britisk syklist.
11. serierunde i Premier League 2007/08
11. serierunde i Premier League 2007/08 begynte lørdag 27. oktober med fem kamper 16:00 og en kamp 18:15. Runden ble avslutta søndag 28. oktober med flere kamper utover ettermiddagen. Første kamp var 14:30 og siste kamp var 17:00.
Frankrike under Vinter-OL 1980
Frankrike under Vinter-OL 1980. Tjueto sportsutøvere, seksten menn og seks kvinner, fra Frankrike deltok i seks grener alpint, kunstløp, hurtigløp på skøyter, langrenn, skihopping og skiskyting under Vinter-OL 1980 i Lake Placid i USA. Frankrike fikk en syttendeplass på den uoffisielle medaljestatistikken med en bronsemedalje. Alpinisten Fabienne Serrat var Frankrikes flaggbærer under åpningsseremonien.
Did You Order a Radar
Did You Order a Radar? er et musikkalbum av Magnus Moriarty og Jørgen Skjulstad (sistnevnte som Center of the Universe), som et samarbeidsprosjekt mellom artistene. Platen ble sluppet i juni 2006 av Metronomicon Audio.
Låtliste
Samtlige låter er skrevet av Magnus Moriarty og Jørgen Skjulstad.
Patrick Dwyer
Patrick Dwyer (født 3. november 1977) er en australsk friidrettsutøver.
Han representerte Australia under Sommer-OL 2004, hvor han tok sølv på 4 × 400 meter stafett.
Michael Waltrip
Michael Curtis Waltrip (født 30. april 1963 i Owensboro, Kentucky, USA) er en fører i den amerikanske motorsporten NASCAR. Han kjører bil #55 NAPA Dodge Charger for sitt eget team, Waltrip-Jasper Racing, i NASCARs Nextel Cup. I tillegg kjører han bil #99 Aaron's i Busch Series.
Yoshihide Suga
Yoshihide Suga (født 6. desember 1948) er en japansk politiker (LDP) som var landets statsminister fra september 2020 til oktober 2021.
Suga meddelte i september 2021 at han ville tre tilbake som partileder og dermed som regjeringssjef etter valget på ny partileder samme måned. Suga hadde blitt sterkt kritisert blant annet for å opprettholde gjennomføringen av OL i Tokyo samme år, til tross for den pågående koronaviruspandemien.
Södermanlands landskapsvåpen
Södermanlands landskapsvåpen er: I et felt av gull en oppreist svart griff med rød bevæpning. Våpenet er kronet, som for alle landskapsvåpen av en hertugs krone.
Våpenet ble laget til Gustav Vasas liktog 1560, og har siden beholdt sin utforming, selv om dens kunstneriske utføring har variert noe. Södermanlands läns våpen er identisk med dette, men med en kongelig krone i stedet for en hertugs. Våpenet inngår også i en forkortet versjon i våpenet for Stockholms län, sammen med Upplands landskapsvåpen og Stockholms byvåpen.
Cover Me
Cover Me er et musikkalbum med Vidar Johnsen, utgitt i 1995. Dette er hans første plate som soloartist.
Hellas under Vinter-OL 1980
Hellas under Vinter-OL 1980. Tre mannlige sportsutøvere fra Hellas deltok i én sport, alpint, under Vinter-OL 1980 i Lake Placid i USA. Hellas, som deltok for niende gang i et vinter-OL, vant ikke noen medaljer. Beste plassering var 33.-plass i slalåm for menn.
Tidlig nederlandsk maleri
Tidlig nederlandsk maleri, også kalt for sengotisk maleri og de flamske primitivister er verkene til de malere som var aktive i Nederlandene i løpet av 1400-tallet og tidlig på 1500-tallet, spesielt i de blomstrende byene Brugge og Gent. Perioden begynner løselig med karrieren til Jan van Eyck som allerede var betraktet som «den nye Apelles» og perioden avsluttes med Gerard David rundt 1520.
Perioden
Perioden korresponderer med tidlig og høyrenessansen i Italia, men blir betraktet som en uavhengig kunstnerisk kultur fra den renessansehumanisme som karakteriseres av den samtidige utviklingen i Italia. Ettersom tidlige nederlandske malere omfatter både kulminasjonen av middelalderens kunstneriske arv i nordlige Europa og svarer på renessansens idealer er deres kunst karakterisert som tilhørende til både den tidlig renessanse og sen gotikk.
Maleriene fra denne perioden gjorde betydelige framskritt i illusjonisme, fulgt av de meget detaljerte verker til eksempelvis Jan van Eyck, og hadde ofte meget kompleks ikonografi. Emnene var hovedsakelig ikoniske religiøse scener eller små portretter; fortellende maleri var langt sjeldnere enn i Italia, det samme var også mytologiske figurer.
Diskusjon av begrepet
Tidlig nederlandsk maleri og malere er kjent i flere begreper, sengotisk og flamske primitivister er blant de hyppigste brukte betegnelsene. En del kunsthistorikere har også brukte betegnelsen «Ars nova» («ny kunst») ved at denne har samtidig kilde i musikkhistorien. Sengotisk peker på fortsettelsen av middelalderen mens flamske primitivister er et mer tradisjonelt kunsthistorisk begrep som kom på mote på 1800-tallet og er fortsatt en betegnelse i andre språk som hollandsk, spansk og fransk (og derfra inn i engelsk). «Primitiv» i denne sammenhengen refererer ikke til mangelen på forfinelse eller raffinement, men identifiserer kunstnerne som opprinnelsen til en ny maletradisjon, eksempelvis bruken av olje framfor tempera. Ved å følge ledelsen til Max Jakob Friedländer, Erwin Panofsky, Otto Pächt og andre tyske kunsthistorikere har også engelske som norske kunsthistorikere hovedsakelig diskutert perioden som tidlig nederlandsk maleri (tysk Altniederländische Malerei).
I løpet av 1400-tallet og fram til midten av 1500-tallet eksisterte ikke de moderne nasjonale grensene til dagens Frankrike, Tyskland, Belgia og Nederland. Flandern, som i dag viser til deler av Belgia og andre områder i regionen, var underlagt hertugdømmet Burgund, og senere under det habsburgske monarkiet. Ettersom Brugge og Gent, begge flamske byer, var de viktigste sentrene for den internasjonale bankvesenet, handelen og kunsten var malere og handelsmenn, ikke alle var født der, konsentrert i dette området. Således ble flamsk og nederlandsk de vekslende begrepene basert på området for de dominerende byene. Kunsthistorikere har ofte inkludert de kunstneriske tradisjonene i byene i Rhinland som Köln i den samme konteksten, eller markert at malere som Geertgen tot Sint Jans var aktiv i nordlige Nederlandene og ikke i Flandern. En annen påstand som fortsatt blir diskutert i Belgia er den språklig franske opprinnelsen til mange av malerne, eksempelvis Rogier van der Weyden. Tyske Hans Memling og estlandske Michel Sittow er eksempler på immigrantmalere som arbeidet i Nederlandene i en fullstendig nederlandsk stil. Begrepet «tidlig nederlandsk maleri» er mer en generell beskrivelse som «Ars nova» mens det omfattende begrepet «nordlig renessansekunst» tillater en større geografisk bredde enn det mer begrensede «flamske». Som med italiensk renessanse peker det mer på begynnelsen av en ny tid enn på endepunktet av den foregående.
Forholdet til italiensk renessanse
Den nye stilen som oppsto i Flandern var bortimot samtidig med begynnelsen av italiensk renessanse. Mestrene ble beundret i Italia og kan hatt en større innflytelse i Italia enn den motsatte vegen på 1400-tallet. Eksempelvis,« Hugo van der Goes»' Portinari-altertavlen spilte en viktig rolle i å introdusere florentinske malere til trender i nord, og kunstnere som Antonello da Messina ble sannsynligvis påvirket av nederlandske malere som arbeidet i Sicilia, Napoli og senere i Venezia. Tidlige nederlandske var ikke uimottakelig av nyvinninger av kunsten som skjedde sør for Alpene. Eksempelvis kan Jan van Eyck ha reist til Italia i tiden 1426 til 1428, en reise som kan ha påvirket hans arbeid altertavlen i Gent, og den internasjonale viktigheten til byer som Brugge betydde en stor tilførsel av utenlandsk påvirkning.
Religiøse malerier, kirkedekorasjoner eller altertavler for kirkene eller til privat bruk, forble populære emner for både tidlig nederlandske som italiensk renessansemaleri. Rollen til renessansenhumanismen var imidlertid ikke så sterk i nord som tilfellet var i Italia. Isteden var lokale retninger som Devotio Moderna mer framtredende og hadde en innvirkning på emne og format i mange kunstverk. Eksempelvis, vektleggingen av Kristi lidelse og andre empatiske emner var mer populære.
Som i Firenze førte bankvesenet og handelen til tallrike private oppdrag, rike handelsmenn bestilte religiøse malerier for deres private tilbedelse (som ofte inkluderte dem selv i form av innlagte portretter) foruten også rene verdslige portretter. I tillegg, tilstedeværelsen av hoffet i hertugdømmet Burgund som tilsvarende i Urbino og andre italienske byer gjorde det mulig for hoffmalere å blomstre. Malere ble også i økende grad mer selvbevisste om deres posisjon i samfunnet; de signerte sine verker stadig oftere, malte selvportretter og ble kjente på grunn av deres kunstaktivitet.
En av de mer opplagte forskjellene er påvirkningen av den klassiske antikken. Denne er langt mindre framtredende i nord og kom ikke inn i nederlandsk maleri før på 1500-tallet. I Italia kom de radikale endringer i arkitekturen, skulpturen og filosofien mens revolusjonen i nederlandsk kunst var hovedsakelig forbeholdt maleriet. Gotisk arkitektur forble den dominerende stilen gjennom hele 1500-tallet.
Etterhvert som Brugge kom bakgrunnen som et kunstsentrum rundt år 1500 og Antwerpens posisjon økte tilsvarende ble det manifestert et skifte som kunsthistorikere har karakterisert som «Antwerpen-manierismen». Skjønt hovedsakelig anonym og kun aktiv fra 1500 til 1530 markerte disse malerne slutten på den tidlige nederlandske maleriet og overgangen til neste stadium. Antwerpen-manierismen har fått sitt begrep til tross for sin italienske påvirkning, ettersom de er antatt å representere en latent, gotisk stil preget av nederlandske tradisjoner fra det foregående århundret.
For maleriet i perioden etter 1500 og før åttiårskrigen, Se artikkelen Nederlandsk og flamsk renessansemaleri.
Litteratur
Generell: Harbison, Craig. The Mirror of the Artist: Northern Renaissance Art. Prentice Hall, 2003. ISBN 0-13-183322-7 Smith, Jeffrey Chips: The Northern Renaissance (Art and Ideas). Phaidon Press, 2004. ISBN 0-7148-3867-5
I dybde:
Chamonix Hockey Club
Chamonix Hockey Club var et fransk ishockeylag basert i Chamonix som sist spilte i Ligue Magnus i 2015. Laget er også kjent som "Chamois de Chamonix" (Chamonix Chamois).
Håkon Iversen
Håkon Iversen (født 30. april 1961) er en norsk bassist, sanger, låtskriver og produsent.
Iversen er kanskje mest kjent som plateprodusent for Bjelleklang som han har produsert for siden første plata i 1991. Han spilte også i bandet Bang 85 som ga ut albumet The Further You Go i 1985. Iversen har også samarbeidet med en rekke andre norske artister som DumDum Boys, Bjørn Eidsvåg, Hanne Krogh, Kjell Inge Torgersen, Vazelina Bilopphøggers og Jan Eggum.
Han har deltatt en rekke ganger som korist og artist i Melodi Grand Prix. Blant annet var han korist da Bobbysocks vant den internasjonale finalen i 1985 med «La det swinge». I Melodi Grand Prix 1987 deltok han som artist og var nær ved å vinne hele konkurransen med «Mange millioner». Til slutt ble han nummer to, kun fire poeng bak vinnerlåten «Mitt liv» med Kate Gulbrandsen.
Han synger også åpnings- og avslutningssangen i TV-serien I Mummidalen.
Synsnerven
Synsnerven, (Latin: nervus opticus), er en nerve som overfører synsinformasjon fra øyets netthinne til hjernen. Den regnes som en del av sentralnervesystemet. Nervetrådene fra hver av de om lag 130 millioner fotoreseptorene på netthinnen samles i et punkt kalt den blinde flekken eller papillen. I den blinde flekken finnes det ingen fotoreseptorer, derav navnet. Den blinde flekken i netthinnen finnes der synsnerven forlater øyet. Fra den blinde flekken går synsnerven via synsnervekrysningen til synssenteret i hjernen. Nerven inneholder ca. 1,2 millioner nervefibre. Skades synsnerven, gir det nedsatt syn. Synsnervebetennelse er en lidelse som kan være assosiert med multippel sklerose.
Optic nerve
Den blinde flekk
Den blinde flekken er et lite område i øyets netthinne, hvor synsnerven forlater øyet. Synsnerven er den som gir hjernen informasjon av det vi ser. I dette lille området er det ingen sanseceller, og et blindt felt oppstår. Hjernen fyller ut dette blinde feltet med informasjon, tildels fra det andre øyet, slik at vi normalt sett ikke er oppmerksomme på den blinde flekken.
Sterling Airlines
Sterling Airlines A/S var et islandsk-eid lavprisflyselskap med hovedsete i København i Danmark.
Sterling ble etablert i 1962 av tjæreborgpresten Eilif Krogager og Jørgen Størling
Krogager startet med reisevirksomhet i det små. Like etter krigen leide han en buss, med seg selv som reiseleder og medlemmer fra menigheten som deltakere arrangerete han turer til Middellhavskysten. Virksomheten økte raskt, i 1951 etablerte han sitt eget busseslskap, Nordisk Bustrafik, som senere ble til Tjæreborg Rejser.
I 1962 etablerte han flyselskapet Sterling, og selskapets ruteprefiks NB stammer fra bussdriften.
Reisene gikk den første tiden kun til Spania. Etter hvert ble antallet destinasjoner betydelig øket, også med reiser til land utenfor Europa, blant annet Sri Lanka (Ceylon).
Sonoscopia
Sonoscopia er en portugisisk konsertscene i og et forskningsinstitutt for musikk og lyd og et senter for eksperimentell musikk i Porto. Huset bruktes som kombinert studio og konsertlokale.
Sterling Airlines
Den 23. oktober 2005 kunngjorde eierne av det islandske flyselskapet Icelandair, FL Group, at de overtok Sterling.
Sonoscopia
Sonoscopia rommer produksjons- og visningslokaler for musikk fra et bredt spekter av kunstarter. I tillegg har Sonoscopia egen flerbrukssal, kafé, musikkstudioer. Siden 2008 har Sonoscopia arrangert konserter.
Sterling Airlines
29. oktober 2008 gikk Sterling konkurs, noe selskapet selv hevder skyldes finanskrisen.
Destinasjoner
Se egen artikkel: Sterlings destinasjoner
Despite
Despite er et svensk heavy metal band, som ble stiftet i 1998.
Bandet skrev kontrakt med plateselskapet Tractor Productions 2008, deretter begynte de å lage debutalbumet In Your Despite. Albumet ble gitt ut den 13. mars 2009.
St. David’s Hall
St. David's Hall er et konserthus i Cardiff, Wales. Hovedsalen har om lag 2000 sitteplasser. Konserthuset stod ferdig i 1982, men ble offisielt åpnet av Elizabeth Bowes-Lyon 15. februar 1983. Konsertlokalet har blitt brukt i forbindelse med større musikkarrangementer som europamesterskapet for brassband.
Helmut Nonn
Helmut Nonn (født 18. oktober 1933 i Mülheim an der Ruhr) var en tysk landhockeyspiller som deltok i de olympiske leker 1956 i Melbourne og 1960 i Roma. Noon vant en olympisk bronsemedalje i landhockey under Sommer-OL 1956 i Melbourne. Han var med på det tyske laget som kom på tredjeplass i landhockeyturneringen bak India og Pakistan. Tyskland tapte semifinalen mot India med 0-1 men beseiret Storbritannia med 3-1 i bronsefinalen. Noon spilte fem kamper i turneringen. Han var bror til Wolfgang Nonn som også spilte på det tyske landhockeylaget.
Agamopus castaneus
Agamopus castaneus er en art av biller som hører til familien skarabider (Scarabaeidae). Disse billene har larver som utvikler seg i møkk som de graver ned.
Utseende
Middelsstore, blankt rødbrune til brunsvarte skarabider. Kroppsformen er hvelvet og avlangt oval. Hodet er bredt skovlformet. Dekkvingene har markerte punktstriper.
Nedre Churchill vannkraftprosjekt
Nedre Churchill vannkraftprosjekt er et utbyggingsprosjekt for to vannkraftverk i et vannfall i elven Churchill i provinsen Newfoundland og Labrador i Canada. Verket ligger nordøst på Labrador-halvøya, ikke langt fra utløpet i Atlanterhavet.
Utbyggingen startet i 2009, og skal ferdigstilles etter planene i 2015. Kraftverkene som bygges vil få 2.800 – 3.000 MW kapasitet, og kunne produsere inntil 16,7 TWh elektrisk kraft årlig.
Dance of Lust
Dance of Lust er et musikkalbum med Vidar Johnsen, utgitt i 2005.
Sørumsgata
Sørumsgata (85, 100, 101, 112, 114, 122, 137, 139, 140, 200 ) er en vei i Sørumsmarka i Hønefoss.
Veien starter ved Skjæringsbrua, der den går fra Ringveien, langs toglinjen i vestlig retning, før den krysser over E16 med bro og går inn til Sørumsgårdene og Sørumsbakken. Ringerike Trafostasjon ligger ved Sørumsgata 85.
Byskauen
Byskauen eller Byskogen er en del av Ekebergskogen og ligger i bydel Gamle Oslo. Den befinner seg i nedre del av Ekebergskråninga i Oslo, mellom bygrensa av 1859 og bygrensa av 1878. I nord grenser Byskauen til Gamlebyen, i sør til Bekkelaget, i øst til øvre del av Ekebergskogen, og i vest til Grønlia og Kongshavn. Den nordlige delen av Byskauen (dvs. omtrent mellom Sjømannsskolen og Sportsplassen] er fra 27.06 2008 naturreservat.
Ekebergskogen består altså av en øvre, midtre og nedre del. Byskauen er den nedre, Midtskogen eller Midten er skogsområdet mellom Kongsveien/Ekebergbanen og Jomfrubråtveien. Denne delen tilhører også reservatet. Med byutvidelsen i 1948 ble hele Ekebergskogen byskog, altså også den delen som tidligere lå i Østre Aker.
Flere av grensesteinene fra bygrensa av 1878 står fremdeles i skogen. I dag definerer de delet mellom Byskauen (bydel Gamle Oslo) og den delen av Ekebergskogen (bydel Nordstrand) som lå i Aker. En av de mer tilgjengelige står ved oppkjørselen til Ekebergrestauranten, en annen står ved inngangen til restauranten. Den ble funnet i en krypkjeller i restauranten, hvilket betyr at restauranten ligger på den gamle bygrensa og kan betraktes nærmest som grensetein i seg selv.
Historisk ser Byskauen ut til å svare til sørøstlige deler av Oslo middelalderbys takmark (bymark). Oslos takmarksgrenser er definert i ulike kilder fra Middelalderen, med referanse til Magnus Lagabøtes bylov fra 1270-tallet.
Arthur Freed
Arthur Freed (født Arthur Grossman 9. september 1894 i Charleston i Sør-Carolina, død 12. april 1973 i Los Angeles i California) var en amerikansk lyriker og filmprodusent i Hollywood. Han hadde jødisk bakgrunn.
Arthur Freed produserte «Singin' in the Rain» i 1952.
Heraldisk forkortelse
Heraldisk forkortelse er et uttrykk som anvendes innen heraldikk når en del av et våpens våpenbilde benyttes for å representere våpenets bærer(e) i et annet våpen.
Om man skal lage et sammensatt våpen, og man ser at det nye våpenbildet blir rotete, komponeres det heller et våpenbilde som inneholder deler av de våpenbildene som er på de våpnene som er tenkt å settes sammen. Et eksempel er Stockholms läns våpen, hvor griffen i Södermanlands landskapsvåpen er forkortet til en griffs hode.
I Sverige forekommer det for eksempel at kommunevåpen komponeres ved å gjøre en forkortelse av det landskapets våpen som kommunen ligger i, eller noen ganger en forkortelse av riksvåpenet. Det hender også at det forekommer tinkturforandringer, og at det forkortede bildet multipliseres til flere like bilder.
Vippeposisjon
Vippeposisjon er et uttrykk i politikken som beskriver den posisjonen et politisk parti  er i etter et valg når partiet ved å velge en av to sider kan sørge for at den ene siden får flertall. Partiet som er i vippeposisjon får dermed langt større påvirkningskraft enn partiets størrelse og oppslutning skulle tilsi.
Kjente eksempler på vippeposisjoner i det norske Stortinget var i periodene 1961–1965 og 1985–1989. I 1961 fikk Arbeiderpartiet og de borgerlige 74 mandater hver. Sosialistisk Folkeparti (SF) fikk to representanter og bestemte dermed hvilken regjering landet skulle ha. I 1963 benyttet SF vippeposisjonen først til å felle Einar Gerhardsens tredje regjering for senere å felle John Lyngs regjering og innsette Einar Gerhardsens fjerde regjering. I 1985 havnet Fremskrittspartiet (FrP) på vippen med to mandater, da de borgerlige uten Frp fikk 78 mandater og Arbeiderpartiet og Sosialistisk Venstreparti til sammen fikk 77. I 1986 benyttet Fremskrittspartiet vippeposisjonen til å felle regjeringen Willoch og innsette Gro Harlem Brundtlands andre regjering. I Sverige kom partiet Sverigedemokraterna i vippeposisjon etter Riksdagsvalget i 2010.
Vippeposisjoner oppstår oftest i systemer med forholdstallsvalg. Systemet med flertallsvalg favoriserer store partier i forhold til små, og vippeposisjoner oppstår sjeldnere. I Storbritannia var Irish Parliamentary Party i vippeposisjon etter valget i 1910, og etter parlamentsvalget i Storbritannia 2010 havnet Liberaldemokratene i vippeposisjon.
Kasakhstansk mesterskap i ishockey
Kasakhstansk mesterskap i ishockey (kasakhisk: Шайбалық хоккей бойынша Қазақстан Республикасының ашық чемпионаты, russisk: Открытый Чемпионат Республики Казахстан по хоккею с шайбой), ofte referert til som Kazakh Hockey Championship, er en årlig ishockeyliga og nasjonale tittelen, til det vinnende ishockeylaget i Kasakhstan, grunnlagt i 1992.
A cappella
A cappella (fra italiensk: «i kirkestil») er sang eller vokalmusikk uten akkompagnement av instrumenter. Begrepet henspiller på middelalderens forbud mot bruk av musikkinstrumenter i kirkene.
A cappella brukes også som benevnelse på en musikksjanger som kjennetegnes ved at man ikke bruker instrumenter. Det forekommer relativt ofte at sangere etterligner akkompagnerende instrumenter som for eksempel bassgitar, trommer og blåserinstrument. Repertoaret stammer gjerne fra mange forskjellige musikksjangre, som for eksempel jazz, gospel, folkemusikk, barbershop og pop, så sjangeren defineres på grunnlag av sin besetning heller enn andre musikalske markører.
Cranfield University
Cranfield University er et britisk universitet med fokus på doktor- og mastergradsstudier. Hovedcampus ligger i landsbyen Cranfield i Bedfordshire. Studiene ved den mindre campusen Silsoe ble flyttet til hovedcampus i 2007. Universitet er spesielt kjent for sin Business School.
Cranfield er det eneste universitetet i Storbritannia som eier en flyplass. Cranfield Airport brukes mye i forskningen, og til opplæring.
Samarbeid med Forsvarsakademiet
Cranfield Defence and Security (CDS) i Shrivenham i Oxfordshire drives som et samarbeid mellom Cranfield University og Defence Academy of the United Kingdom. Colleget driver forskning innen ingeniørfag, ledelse og samfunnsvitenskap. Det tilbyr doktorgrader, masterstudier og andre høyeregrads studier for militære og sivile studenter fra mange land.
CDS het inntil 2002 Royal Military College of Science, og har røtter tilbake til 1772. Samarbeidet mellom Forsvarsakademiet og Cranfield University ble innledet i 1984.
Rangering og renomé
Cranfield University er ikke blant de 126 britiske universitetene som er rangert på Complete University Guides liste for 2016 eller de 119 britiske universiteter some rrangert på The Guardians 2016-liste. Universitetet var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.
Utvalgte vurderinger:
Ord og ögonblick
Ord og ögonblick er et musikkalbum med Vidar Johnsen og Peter Nordberg, utgitt i 2007. Dette er bandets første plate og fikk en viss suksess. Albumet lå 31 uker på VG-lista og endte med 5.-plass som beste plassering.
Aslak Bolt
Aslak Harniktsson Bolt (født rundt 1377, død 1450) var erkebiskop i Nidaros fra 1428 til 1450. Bolt var av adelig slekt. I 1407 valgte domkapitlet i Oslo ham til biskop, men han ble samme år etter påtrykk fra dronning Margrete flyttet til Bergen, hvor han var biskop i 20 år.
Administrator og ordensmann
I 1428 ble han av et enstemmig domkapittel valgt til erkebiskop i Nidaros, og to år senere ble han formelt innviet i denne stillingen. Aslak var i sine første år som erkebiskop opptatt av å få kontroll med og oversikt over erkesetets økonomi. I 1432 ble det vi i dag kaller Aslak Bolts jordebok ført i pennen. Den er en nøye registrering av inntektene fra erkesetets jordegods og eiendommer, og over 3 000 gårder og steder er nevnt. Han gjeninnførte også en rekke mindre avgifter som var gått i glemmeboken. I perioden etter 1435 markerte han seg også som leder av kirkeprovinsen. Han kalte inn til provensialkonsil i 1435 i Bergen og året etter i Oslo. Disse konsilene fattet en rekke vedtak gjeldende for hele kirkeprovinsen, i første rekke knyttet til økonomiske forhold.
I årene etter 1436 er det som politiker vi møter Aslak Bolt. Som leder av riksrådet hadde han stor innflytelse på rikspolitikken. Aslak Bolt var spesielt opptatt av å hindre utlendinger, og da særlig dansker, i å inneha norske embeter. Han ønsket også å styrke kirkens stilling ved å få kongen til å stadfeste sættargjerden av 1277, en avtale som blant annet ga erkebiskopen rett til å utnevne en egen hird. Denne stadfestelsen oppnådde han da han den 20. november 1449 kronet svensken Karl Knutsson Bonde. Han var for øvrig den første konge som ble kronet i Nidaros. Gleden varte dog ikke lenge. Året etter ble Karl fordrevet av den danske kong Christian I, men da var Aslak Bolt død. I 1458 ble sættargjerden imidlertid stadfestet på ny, da Olav Trondsson ble valgt til ny erkebiskop.
Bor (grunnstoff)
Historie
Forbindelser av bor (fra arabisk buraq og persisk burah) har vært kjent i tusener av år. I oldtidens Egypt ble borforbindelser brukt i mumifiseringsprosessen, og i Romerriket ble det brukt i glassproduksjon. I Kina ble borforbindelser brukt til emalje på keramikk.
Bor ble ikke isolert før 1808 av Humphry Davy, Joseph Louis Gay-Lussac og Louis Jacques Thénard. Renheten de oppnådde var ca. 50 %. Ingen av dem forsto at det dreide seg om et grunnstoff. Det var den svenske kjemikeren Jöns Jakob Berzelius som identifiserte bor som et grunnstoff i 1824. Rent bor ble første gang fremstilt av den amerikanske kjemikeren W. Weintraub i 1909.